Arnar Þór Viðarsson, landsliðsþjálfari í fótbolta, segir það vissulega slæmt fyrir liðið að Gylfi Þór Sigurðsson geti ekki verið með í leikjunum þremur sem fram undan eru í undankeppni HM. Það séu hins vegar nokkrir hlutir í lífinu sem séu mikilvægari en fótboltinn.
Gylfi Þór og eiginkona hans eiga von á sínu fyrsta barni á næstunni og dróg Gylfi Þór sig út úr landsliðshópnum af þeim sökum. Arnar Þór gleðst fyrir hönd Gylfa Þórs, þó sannarlega sé þetta ekki gott fyrir landsliðið.
Sagði Arnar Þór Viðarsson. Ísland mætir Þýskalandi á fimmtudag í fyrsta leik sínum í undankeppni HM 2022 í beinni útsendingu RÚV
Klukkan tvö í dag verður dregið í umspil um sæti á heimsmeistaramóti kvenna í handbolta. Landslið Íslands tryggði sér sæti í umspilinu með 10 marka sigri á Litáen í lokaleik sínum í forkeppninni í gærkvöldi, 33-23. Arnar Pétursson, landsliðsþjálfari, segir liðið vera í framför.
Sterkar þjóðir bíða í umspilinu og Arnar vill lítið spá og spekúlera fyrr en andstæðingurinn er ljós.
Njarðvík tapaði sjötta leik sínum í röð í úrvalsdeild karla í körfubolta í gærkvöldi. Njarðvík tók á móti Val og tapaði með 80 stigum gegn 78. Njarðvík er í tíunda sæti deildarinnar, tveimur stigum frá fallsvæðinu. Þór Akureyri gerði góða fer í Vesturbæinn og lagði KR, 90-86, þá vann Tindastóll Hött 90-82 og Stjarnan vann Hauka 88-76. Keflavík er í efsta sæti deildarinnar með 26 stig, fjórum meira en Stjarnan, og á leik til góða gegn Grindavík í kvöld.
Einn leikur var í úrvalsdeild kvenna í körfubolta í gærkvöldi, Fjölnir lagði Breiðablik með 80 stigum gegn 77. Fjölnir er í fjórða sæti deildarinnar, fjórum stigum frá toppnum, en Breiðablik í sjötta sæti.
Haukar eru áfram með fjögurra stiga forystu á toppi úrvalsdeildar karla í handbolta. Haukar unnu Val að Hlíðarenda 32-28 og eru Haukar fjórum stigum á undan grönnum sínum úr FH. FH lagði Selfoss í gærkvöldi, 28-27.